ทำงานในองค์กรนานาชาติ หางานประเภทอื่น ๆ ทำงานในอุตสาหกรรมการท่องเที่ยว
Peace Corps เป็นองค์กรให้ความช่วยเหลือจากรัฐบาลสหรัฐอเมริกาที่คนอเมริกาสามารถเข้าร่วมได้ ลองเข้าไปที่เว็บไซต์ของ Peace Corps ที่ https://www.peacecorps.gov/ เพื่อดูว่ามีตำแหน่งงานไหนบ้างที่คุณสามารถเข้าไปร่วมได้  จำไว้ว่าการทำงานกับ Peace Corps เป็นสิ่งที่ตรงกันข้ามกับการท่องเที่ยวอย่างหรูหรา บ่อยครั้งที่คุณจะถูกมอบหมายให้ไปทำงานประจำอยู่ในพื้นที่ห่างไกลที่มีโครงสร้างพื้นฐานที่จำกัด และมันเป็นงานที่ไม่ได้รับเงินมาก แต่คุณจะได้เงินเดือนที่เหมาะสมพร้อมกับที่พักอาศัย มันเป็นการทำงานเพื่อสังคมมากกว่าการทำงานเพื่อหาเงิน คนที่ทํางานกับ Peace Corps ได้สำเร็จ จะได้รับสิทธิ์ในการรับเลือกเข้าไปทำงานกับองค์กรภาครัฐก่อนคนอื่นเมื่อกลับไปยังสหรัฐอเมริกาแล้ว นี่ถือว่าเป็นตัวเลือกที่ดีถ้าหากว่าคุณใฝ่ฝันจะทำงานด้านการทูตหรือทำงานด้านการต่างประเทศ งานการต่างประเทศคุณจะได้เดินทางและพักอาศัยในต่างประเทศ เป็นตัวแทนประเทศของคุณในการให้บริการด้านต่างๆ แก่ชาวต่างชาติ เช่น การเข้าเมือง การทูต และการสนับสนุนด้านเงินทุนในการพัฒนา ลองหาข้อมูลออนไลน์ว่าถ้าหากคุณอยากทำงานในด้านนี้จะต้องมีคุณสมบัติอะไรบ้าง  แต่ละประเทศจะกำหนดคุณสมบัติของตำแหน่งงานการต่างประเทศแตกต่างกันออกไป โดยทั่วไปแล้วคุณจะต้องผ่านการสอบเพื่อดูว่าคุณเหมาะสมกับการทำงานเป็นตัวแทนประเทศหรือไม่ ก่อนที่คุณจะสามารถเลือกสายงานภายในกระทรวงการต่างประเทศของประเทศคุณได้ ตัวอย่างเช่น ถ้าคุณเป็นพลเมืองของอเมริกา คุณสามารถหางานและคุณสมบัติที่กำหนดผ่านเว็บไซต์ของกระทรวงได้ที่ https://careers.state.gov/learn/who-we-are/culture-of-leadership/. มีองค์กรพัฒนาภาคเอกชนและองค์กรไม่แสวงหาผลกำไรจำนวนมากที่คุณสามารถสมัครเข้าร่วมงานเพื่อเดินทางและทำงานในการช่วยเหลือด้านต่างๆ เช่น สิทธิมนุษยชน การบรรเทาสาธารณภัย แต่ละองค์กรก็จ้างคนที่มีคุณสมบัติและประสบการณ์ที่แตกต่างกันออกไป ลองหาข้อมูลดูว่ามีองค์กรใดที่เหมาะกับคุณ  ตัวอย่างขององค์กรพัฒนาภาคเกชนก็อย่างเช่น Doctors Without Borders สภากาชาด และ USAID ถ้าหากคุณมีประสบการณ์เรื่องสุขภาพหรือการให้บริการสังคม คุณก็สามารถจะหางานในองค์กรพัฒนาภาคเอกชนได้ง่ายขึ้น เช่น องค์กร Doctors Without Borders ก็มักจะจ้างคนทำงานที่มีประสบการณ์เกี่ยวข้องกับการแพทย์หรือนักศึกษาแพทย์เพื่อให้บริการการรักษาให้กับผู้คนในพื้นที่ห่างไกลหรือพื้นที่ที่ประสบภัย ออแพร์ก็คือพี่เลี้ยงเด็กที่ไปอาศัยอยู่กับครอบครัวในต่างประเทศและช่วยครอบครัวนั้นดูแลเด็กๆ มีหลายเว็บไซต์ของเอเจนซี่ที่เปิดรับสมัครออแพร์  รายได้ของออแพร์จะแตกต่างกันออกไปขึ้นอยู่กับแต่ละประเทศและโปรแกรมที่คุณเข้าร่วม แต่อย่างน้อยคุณจะมีห้องพักส่วนตัวและอาหารจากครอบครัวที่คุณไปพักอาศัยอยู่ด้วย และรายได้เล็กๆ น้อยๆ ที่ครอบคลุมค่าใช้จ่ายส่วนตัว ข้อดีของการเป็นออแพร์ก็คือเวลาที่ครอบครัวจัดทริปท่องเที่ยว พวกเขาจะพาคุณไปด้ยเพื่อช่วยดูแลลูก ๆ ของพวกเขา และคุณก็ยังสามารถใช้เวลาในช่วงวันหยุดเดินทางท่องเที่ยวในประเทศที่คุณไปอยู่ได้ หรือแม้แต่เดินทางไปยังประเทศเพื่อนบ้าน สอบใบอนุญาตสอนภาษาอังกฤษเป็นภาษาที่สองได้จากองค์กรเช่น TEFL หรือ TESOL เพื่อเพิ่มโอกาสในการได้งาน ครูสอนภาษาอังกฤษเป็นที่ต้องการมากในหลายประเทศทั่วโลก ดังนั้นมันจึงมีโอกาสอยู่ในทุกประเทศที่คุณอยากจะไป   ประเทศในเอเชียอย่างเกาหลีและญี่ปุ่น เป็นประเทศที่ให้ค่าจ้างครูสอนภาษาอังกฤษค่อนข้างสูง และยังมีที่พักให้กับครูสอนภาษาอังกฤษอีกด้วย ลองมองหาโอกาสในประเทศเหล่านี้ดูถ้าคุณอยากจะมีประสบการณ์ในการอยู่ต่างประเทศ ถ้าคุณจบปริญญาตรีและมีประสบการณ์ด้านการสอน คุณย่อมจะมีโอกาสดีกว่าในการได้รับเงินเดือนการสอนภาษาอังกฤษที่สูงขึ้น สมัครงานกับบริษัทที่ให้บริการด้านภาษาและเดินทางรอบโลกไปช่วยเหลือคนในการสื่อสาร นอกจากการพูดได้อย่างน้อย 2 ภาษาแล้ว ถ้าหากคุณมีทักษะด้านคอมพิวเตอร์และธุรกิจ โอกาสในการได้งานล่ามก็จะเพิ่มขึ้นไปอีก ประเทศที่มีบริการด้านภาษาเป็นจำนวนมากได้แก่  สหราชอาณาจักร สหรัฐอเมริกา ฝรั่งเศส จีน อิตาลี ญี่ปุ่น สวีเดน ลักเซมเบิร์ก และสาธารณรัฐเช็ก วิธีที่ง่ายที่สุดที่จะสามารถเป็นนักเขียนด้านการท่องเที่ยวคือการเป็นนักเขียนอิสระ หลายสำนักพิมพ์เต็มใจจะจ่ายให้คุณถ้างานเขียนของคุณเกี่ยวกับสถานที่ท่องเที่ยวใหม่ๆ ที่ต่างไปจากสถานที่ท่องเที่ยวเดิมๆ  ถ้าหากคุณอยากทำงานเป็นนักเขียนด้านการท่องเที่ยว คุณสามารถหาข้อมูลในเว็บไซต์หรือคิดต่อกับบรรณาธิการของสำนักพิมพ์ที่เป็นที่รู้จักได้ เช่น สำนักพิมพ์ The New York Times สำนักพิมพ์ Conde Nast และสำนักพิมพ์ National Geographic งานเกี่ยวกับการเขียนด้านการท่องเที่ยวเป็นที่ต้องการอย่างมากแต่มันเป็นงานที่ไม่ต่อเนื่อง ส่วนใหญ่มันจะเป็นงานที่ขึ้นอยู่กับโปรเจค และในตอนเริ่มแรกคุณจะต้องมีเงินเก็บจำนวนหนึ่งเพื่อเป็นเงินทุนสำหรับการท่องเที่ยว บ่อยครั้งที่พนักงานต้อนรับบนเครื่องบินต้องเดินทางทุกวัน และบางครั้งก็ได้ไปค้างคืนในต่างที่ต่างถิ่น พนักงานต้อนรับบนเครื่องบินมีค่าตอบแทนที่สูงและยังได้รับสิทธิประโยชน์ต่าง ๆ มากมาย เช่น ส่วนลดค่าตั๋วเครื่องบิน ประสบการณ์การทำงานในอุตสาหกรรมการบริการหรือการบริการลูกค้าจะช่วยให้คุณสามารถหางานเป็นพนักงานต้อนรับบนเครื่องบินได้  คุณสมบัติที่กำหนดสำหรับการเป็นพนักงานต้อนรับบนเครื่องบินจะแตกต่างกันไปตามแต่ละสายการบิน โดยทั่วไป คุณจะต้องมีสุขภาพร่างกายที่แข็งแรง สามารถยืนได้ในระยะเวลานานๆ และสามารถเอื้อมมือถึงที่เก็บสัมภาระเหนือศีรษะได้ หลาย ๆ สายการบินจะแปะประกาศรับสมัครงานไว้บนเว็บไซต์ของตัวเอง ลองค้นหาข้อมูลในอินเทอร์เน็ตดูว่ามีสายการบินไหนที่ทำการบินที่สนามบินใกล้บ้านคุณที่กำลังเปิดรับสมัครพนักงานต้อนรับอยู่ ที่สําคัญคือคุณต้องรู้ว่าส่วนใหญ่แล้วพนักงานต้อนรับบนเครื่องบินที่เพิ่งเริ่มทำงานนี้จะทำงานไม่เป็นเวลา และคุณก็ไม่สามารถเลือกได้ว่าคุณจะต้องบินไปที่ไหน การทำงานบนเรือสำราญจะเปิดโอกาสให้คุณได้ท่องเที่ยวเต็มเวลา ได้รับเงินเดือน และมีห้องพักฟรีบนเรือสำราญ ลองค้นหาข้อมูลออนไลน์หาตำแหน่งงานบนเรือสำราญที่ตรงกับประสบการณ์การทำงานและความสนใจของคุณดูว่ามีตำแหน่งไหนที่กำลังเปิดรับอยู่บ้าง  เรือสำราญเป็นเหมือนเมืองเล็กๆ ที่ลอยได้ ดังนั้นมันจึงมีงานแทบจะทุกประเภทที่คุณจะจินตนาการได้อยู่บนเรือ เริ่มตั้งแต่พนักงานเสิร์ฟในร้านอาหารไปจนถึงผู้ให้ความบันเทิง งานบนเรือสำราญต้องการพนักงานที่มีประสบการณ์ทำงานในทุกรูปแบบ คุณต้องเข้าใจว่าการทำงานบนเรือสำราญไม่ได้สนุกหรือเป็นเหมือนการเล่นเกม บ่อยครั้งที่คุณจะต้องทำงานเป็นระยะนานและเป็นกะงานที่ยาก แต่คุสิ่งที่คุณจะได้คือการได้ไปยังเมืองท่าต่าง ๆ ทั่วโลก โดยปกติแล้วเรือสำราญจะแล่นออกจากเมืองท่าใหญ่ๆ ถ้าคุณไม่ได้อาศัยอยู่ในเมืองที่มีท่าเรือ คุณต้องเดินทางไปยังเมืองท่านั้น ๆ เพื่อที่จะทำงานบนเรือ ถ้าคุณเคยใช้เวลาในการเดินท่องเที่ยวในสถานที่ต่างๆ คุณสามารถจะประสบความสำเร็จในการทำงานในบริษัทท่องเที่ยว ให้คำปรึกษาเรื่องที่พัก ความบันเทิง ร้านอาหาร หรือสถานที่ที่น่าสนใจแก่ลูกค้า  ถึงแม้ว่าตามปกติแล้วการทำงานเป็นตัวแทนบริษัทท่องเที่ยวไม่ได้หมายถึงคุณจะถูกจ้างให้ไปท่องเที่ยว แต่บ่อยครั้งพวกเขาจะได้รับข้อเสนอราคาถูกจากทางโรงแรมและบริษัททัวร์เพื่อที่พวกเขาจะสามารถแนะนำให้กับลูกค้าได้ ถ้าคุณทำงานในบริษัทท่องเที่ยว คุณจะรู้วิธีการในการหาตั๋วเครื่องบินราคาถูกไปยังที่ต่างๆ ทั่วโลก ไม่กี่ปีมานี้อาชีพตัวแทนบริษัทท่องเที่ยวลดลงไปเป็นจำนวนมาก เนื่องด้วยการเพิ่มจำนวนของเว็บไซต์จองตั๋วเครื่องบินและที่พักออนไลน์ และเว็บไซต์เปรียบเทียบราคา แต่อย่างไรก็ตามก็ยังมีคนจำนวนมากที่ยังเชื่อว่าบริษัทท่องเที่ยวสามารถจะหาข้อเสนอที่ดีที่สุดให้กับพวกเขาได้ เพราะบริษัทท่องเที่ยวความเชี่ยวชาญและประสบการณ์ในการทำงานด้านนี้ สมัครงานในบริษัททัวร์ขนาดใหญ่ที่คุณจะสามารถเป็นผู้นำเที่ยวไปยังหลากหลายประเทศ หรืออีกตัวเลือกหนึ่งก็คือเดินทางไปท่องเที่ยวแล้วลองมองหางานผู้นำเที่ยวในที่นั้นๆ ดู  ถ้าคุณอยากเป็นผู้นำเที่ยวที่ประสบความสำเร็จ คุณจะต้องมีความรู้เกี่ยวกับท้องถิ่น รวมไปถึงประวัติความเป็นมาของสถานที่นั้น ๆ ถ้าคุณยังไม่รู้อะไรเกี่ยวกับสถานที่นั้น คุณก็ต้องหาความรู้เพื่อที่คุณจะสามารถหางานเป็นผู้นำเที่ยวได้ จำไว้ว่างนผู้นำเที่ยวค่อนข้างจะขึ้นอยู่กับฤดูกาล คุณจะสามารถหางานผู้นำเที่ยวท้องถิ่นได้ง่ายก็ต่อเมื่อช่วงนั้นเป็นช่วงฤดูกาลท่องเที่ยว เพื่อที่คุณจะเป็นผู้นำเที่ยวที่ประสบความสำเร็จได้ คุณจำเป็นจะต้องมีทักษะในการจัดการคนกลุ่มใหญ่ และดึงดูดความสนใจของพวกเขาสถานที่ที่คุณพาพวกเขาไปได้
ร่วมงานกับ Peace Corp เพื่อช่วยเหลือผู้ด้อยโอกาสในประเทศที่กำลังพัฒนา. เป็นตัวแทนประเทศของคุณในการทำงานการต่างประเทศในต่างประเทศ. เดินทางรอบโลกและให้ความช่วยเหลือมนุษยชนด้วยการทำงานกับองค์กรพัฒนาภาคเอกชน (NGO). ทำงานเป็นออแพร์ (au pair) ถ้าคุณชอบเลี้ยงเด็ก. ถ้าภาษาแม่ของคุณเป็นภาษาอังกฤษ คุณก็สามารถทำงานสอนภาษาในต่างประเทศได้. ถ้าคุณพูดได้มากกว่า 1 ภาษาคุณก็สามารถทำงานเป็นล่ามได้. ถ้าคุณรักการเขียนหนังสือและการท่องเที่ยวเป็นชีวิตจิตใจ ลองทำงานเป็นนักเขียนด้านการท่องเที่ยวดู. เดินทางไปรอบโลกด้วยการทำงานเป็นพนักงานต้อนรับบนเครื่องบิน. ลงเรือและได้ห้องพักฟรีๆ ด้วยทำงานบนเรือสำราญ. ได้ตั๋วและที่พักราคาถูกด้วยการทำงานในบริษัทท่องเที่ยว. เป็นผู้นำเที่ยวถ้าหากคุณมีทักษะและความรู้เกี่ยวกับสถานที่นั้นๆ.
https://www.wikihow.com/Get-a-Traveling-Job https://www.wikihow.com/Get-a-Traveling-Job https://www.wikihow.com/Get-a-Traveling-Job
Working for International Organizations Getting Other Types of Jobs Working in the Travel Industry